Земљотрес на Хаитију 2010.
Земљотрес на Хаитију 2010. године био је земљотрес магнитуде 7,0 који се догодио на око 25 km југозападно од Порт о Пренса, главног града Хаитија, 12. јануара 2010. године, у 16:53:09 часова по локалном времену (21:53:09 -{UTC}-). Хипоцентар земљотреса био је на око 13 km дубине. Након њега, забележено је још 30-ак мањих земљотреса, од чега десетак — магнитуде веће од 5 степени. У земљотресу је оштећена већина битних зграда у Порт о Пренсу, укључујући председничку палату, зграду Народне скупштине Хаитија, катедралу и најмање једну болницу.